**ELŐTERJESZTÉS**

**2016. szeptember 26.-i**

**Képviselő-testületi ülésre**

**Csatlakoztatási konstrukció az önkormányzati ASP rendszer országos kiterjesztéséhez (KÖFOP-1.2.1-VEKOP-16)**

**ÖSSZEFOGLALÓ**

**Felhívás célja**

Jelen felhívás célja az egységesített önkormányzati elektronikus ügyviteli megoldások bevezetése országos szinten, az egyes települési önkormányzatok az önkormányzati ASP központhoz történő csatlakozásának megvalósításával. Jelen felhívás keretében, az ASP Korm. rendelet alapján, az önkormányzati ASP központhoz történő csatlakozás során a települési önkormányzatoknál felmerülő egyes feladatok költségeinek támogatására van lehetőség a felhívásban foglalt feltételek szerint.

**A rendelkezésre álló forrás**

A felhívás meghirdetésekor a támogatásra rendelkezésre álló tervezett keretösszeg 8,50 milliárd Ft.

A támogatott támogatási kérelmek várható száma: 1200-1240 db

**Kötelezően megvalósítandó, önállóan nem támogatható tevékenységek:**

**1. Szakmai tevékenységek**

1.1 Eszközök (szoftverrel együtt) beszerzése

Az ASP központhoz történő csatlakozáshoz szükséges infrastrukturális feltételek megteremtéséhez és a hatékony működéséhez elengedhetetlen, az ASP Korm. rendeletben foglalt minimum kritériumokat teljesítő eszközök és szoftverek beszerzése üzembe helyezéssel együtt:

* Munkaállomás (PC és szoftver) (opcionálisan beszerzendő)
* Laptop (eszköz és szoftver) (opcionálisan beszerzendő)
* Monitor (opcionálisan beszerzendő)
* Kártyaolvasó (kötelezően beszerzendő)
* Nyomtató (opcionálisan beszerzendő)
* NTG csatlakozáshoz szükséges, hivatal oldali hálózati eszközök (rack szekrény, szünetmentes tápegység, switch) (opcionálisan beszerzendő)

1.2 Működésfejlesztés és szabályozási keretek kialakítása

Az ASP központhoz történő rendszercsatlakozás esetén, azzal összefüggésben az önkormányzat oldalán felmerülő folyamatszervezési, szabályozási (igazgatásszervezés) feladatok végrehajtása, szabályozási háttér megteremtése, szervezeti, ügyviteli változások beépítése a működési rendbe, a szükséges módosítások elvégzése a helyi szabályzatokon, pl. ügyviteli vagy informatikai biztonsági területen. Ennek keretében a folyamat átalakítási feladatok felmérése, szabályzatok áttekintése, módosítása, szükség esetén kialakítása valósul meg.

Kötelezően módosítandó szabályzatok:

* IT biztonsági szabályzat
* Iratkezelési szabályzat

A fentieken felül további, az ASP rendszer bevezetése céljából releváns szabályzatok is módosíthatóak.

1.3 Önkormányzatok elektronikus ügyintézéséhez kapcsolódó feltételek kialakítása

Az önkormányzat elektronikus ügyintézési folyamatának kialakítása, az elektronikus ügyintézéshez kapcsolódó belső szabályzások megalkotása, a szükséges önkormányzati rendeletek elkészítése, a folyamatban részt vevő ügyintézők felkészítése.

1.4 Önkormányzati szakrendszerek adatminőségének javítása, migrációja

* adattisztítás: A rendszer hatékony működése érdekében a migráció során felül kell vizsgálni a migrálásra kerülő adatállományokat és a szükséges tisztításokat el kell végezni annak érdekében, hogy azok adatminősége megfelelő legyen. Az adattisztítás során ki kell térni a formai és szintaktikai hibák javítására és lehetőség szerint vizsgálni kell az adatok megfelelőségét, hogy a rendszerbe validált információk kerüljenek.
* rendszer testreszabás, paraméterezés: Az önkormányzatnak a csatlakozási folyamat során a számára létrehozott felületen meg kell határoznia a hozzáférésre jogosultak körét, meg kell határoznia a rendszer indításához szükséges indító beállításokat, azokat az egyedi, az adott önkormányzat működésére jellemző paramétereket, amelyek szükségesek a rendszer működéséhez.
* adatmigráció: A csatlakozási folyamat során az önkormányzatoknak a korábbi nyilvántartásaikból az ASP Korm. rendeletnek megfelelően migrálniuk kell az adataikat. Az ASP szolgáltató által meghatározott módszertan alapján, központi támogatás segítségével szükséges az adatok betöltését elvégezni az informatikai rendszerbe, a betöltés során keletkező esetleges hibákat ki kell javítani.

1.5 Oktatásokon történő részvételhez kapcsolódó utazás

Az ASP központ által szervezett, az ASP szolgáltatás bevezetéséhez kapcsolódó oktatásokon való részvételhez szükséges utazások költsége (kivéve a helyi közlekedés költségei).

1.6 Tesztelés, élesítés

Az ASP szolgáltatáshoz történő csatlakozás során az önkormányzatoknak tesztelniük, ellenőrizniük kell a számukra kialakításra kerülő szolgáltatások működését, a migrált és átadott adatokat.

**2. Projektmenedzsment**

Projektmenedzsment feladatok ellátása a projekt megvalósítási szakaszában.

**3. Horizontális követelmények teljesítése**

A Felhívás 3.4. pontjában meghatározott esélyegyenlőségi és környezetvédelmi előírások teljesítése.

**4. Kötelező tájékoztatás, nyilvánosság**

A tájékoztatásra és nyilvánosságra vonatkozó kötelezettségeket – összhangban a Kedvezményezettek Tájékoztatási Kötelezettsége Útmutatóban (KTK 2020) foglaltakkal – az ÁÚF 10. fejezete tartalmazza.

**A projektvégrehajtás időtartama**

A pályázó a projekt megvalósítását a támogatási kérelem benyújtását megelőzően, saját felelősségére megkezdheti, a a felmerült költségek **2014. január 1-től** számolhatók el.

A projekt fizikai befejezésének legkésőbbi időpontja: **2018. június 30.**

**Támogatást igénylők köre**

Jelen felhívás keretében települési önkormányzatok, valamint közös önkormányzati hivatalok székhely önkormányzatai (GFO 321) a települések állandó lakosságszámától függően az alábbi kategóriákban nyújthatnak be támogatási kérelmet:

* Az 1. kategóriában: a 3000 fő alatti lakosságszámú települések
* A 2. kategóriában: a 3000 fő – 10000 fő közötti lakosságszámú települések
* A 3. kategóriában: a 10000 fő fölötti lakosságszámú települések

A közös önkormányzati hivatalok esetében a közös hivatalt alkotó települések együttes állandó lakosságszáma a kategóriába sorolás alapja.

Jelen felhívás keretében támogatási kérelmet konzorcium nem nyújthat be.

**A támogatási kérelem benyújtásának határideje és módja**

Jelen felhívás keretében a támogatási kérelmek benyújtására két szakaszban van lehetőség, összhangban az ASP Korm. rendelet 12. § -ban foglalt kötelezettségek ütemezésével:

* 1. Szakasz: Az ASP Korm. rendelet 4. melléklet szerinti települési önkormányzatok, esetében: 2016. szeptember 15. - 2016. szeptember 30. között lehetséges
* 2. Szakasz: Az ASP Korm. rendelet 4. mellékletben nem felsorolt, jogosult önkormányzatok esetében: 2017. február 1. - 2017. február 28. között lehetséges

**A támogatás mértéke, összege**

Jelen felhívás keretében az önkormányzatok által a település, vagy a közös hivatalt alkotó települések együttes állandó lakosságszámától függően igényelhető vissza nem térítendő támogatás összege:

* 1. kategóriában: legfeljebb 6 000 000 Ft
* 2. kategóriában: legfeljebb 7 000 000 Ft
* 3. kategóriában: legfeljebb 9 000 000 Ft

A támogatás maximális mértéke az összes elszámolható költség 100 %-a

**Előleg igénylése**

Jelen Felhívás keretében támogatott projektek esetében az utófinanszírozású tevékenységekre igénybe vehető támogatási előleg maximális mértéke a megítélt támogatás 100 %-a.

**Elszámolható költségek maximuma**

****

A fenti előterjesztésnek megfelelően javasolom a pályázat benyújtását.

Kincsesbánya, 2016. szeptember 22.

Bajkai János

polgármester